Foto: Index, Press, Screenshot

KARIJERU Josipa Katalenića teško je objasniti. Naime, Međimurski slavuj, kako ga neki vole nazivati, nikad nije bio popularan zbog svoje "slavujštine" već uglavnom skandala kojima je bio sklon, a da nedavno nije uhićen zbog dječje pornografije, za njega vjerojatno ne bismo ni čuli.

Odlučili smo stoga izabrati nekoliko ispada koji su obilježili ovu neobičnu karijeru i prisjetiti se čime nas je Katalenić svih ovih godina "zabavljao".

U krevetu sa Sabinom Čedić

U neka davna vremena, ljudi su znali tko je Sabina Čedić, prezenterica "Golih vijesti", a kasnije i "Golog intervju" u kojem je u krevetu odrađivala intervjue s nepoznatim i još manje poznatim "celebovima" koji su očito bili spremni učiniti sve za malo medijske pozornosti.

Prvi gost ovog zaboravljenog showa bio je upravo međimurski slavuj koji je vjerovao da će mu ovo oživjeti karijeru. Nije.

O Kataleniću samo najbolje?

Novinarka lista Međimurje u medije je 2009. izašla s pričom kako je o Josipu, zbog određenih poziva njegovog budućeg šogora i oca, morala isključivo lijepo izvještavati, no navodne prijetnje nisu potkrijepljene dokazima. Josip je na to odgovorio kako je njegova obitelj oduvijek u medijima prikazivana u lošem svijetlu, kao obitelj koja svima diktira.

Tata Drago sina promovirao o trošku Ministarstva obrta

Kad su promotivni CD-i Josipa Katalenića u prosincu 2003. stigli na adresu šezdesetak radio-postaja diljem Hrvatske, na pošiljkama je bio žig Ministarstva za obrt gdje je Josipov otac Dragutin radio kao pomoćnik ministra.

Očito je da je poštarinu platilo Ministarstvo za obrt, iz proračunske blagajne, a zanimljivo je da u Ministarstvu nitko nije znao za to, niti je trošak evidentiran.

Naravno, Dragutin Katalenić nije imao nikakvo pravo koristiti proračun Ministarstva za bilo kakve osobne potrebe, a pogotovo ne za slanje CD-ova svog sina s ciljem promocije i javnog emitiranja Josipove pjesme.

Katalenić je tvrdio da je sve "rezultat nesporazuma između njega i tajnice Ministarstva". Naime, Katalenić je s posla otišao ranije zbog ozljede, pa je tajnici poručio da pošalje CD-ove, ali, prema njegovim riječima, o njegovom privatnom trošku.

Nakon pritiska medija, Katalenić je na račun Ministarstva uplatio trošak slanja.

Vrijeđanje klinaca

Neki se možda sjećaju vremena kada je Katalenić bio član žirija "Story Supernova Music Talents Junior Showa", ali prvenstveno zbog skandala kojim je zgrozio ne samo roditelje malenih kandidata već i gledatelje.

Naime, jednoj 13-godišnjakinji Katalenić je navodno dobacio broj svoje sobe, od druge je tražio deset kuna za autogram te ju upozorio da "sljedeći put ne dolazi bez deset kuna", a trećoj je pak djevojčici poslije audicije rekao "Lijepo pjevaš, ali si ružna".

Nakon svega oglasila se i pravobraniteljica za djecu Ljubica Matijević-Vrsaljko, koja je javno prozvala Katalenića zbog "nepristojnih i uvredljivih ispada pred djecom, zbog čega ona postaju predmet poruge".

Katalenić je na optužbe odmahnuo rukom i izjavio: "Pravobraniteljica sigurno ima dijete koje nije prošlo na SuperNova Juniorsima pa mi se sad osvećuje".

"Osvaja vrhove glazbenih ljestvica u SAD-u"?

"Imam pjesmu koja je osvojila sam vrh radijskih postaja u SAD-u", izjavio je slavodobitno Katalenić u očajnički nastojanjima da oživi svoju uspavanu karijeru.

Nakon što je izjava dospjela u medije, ispostavilo se da je "vrh" zapravo 13. mjesto neke lokalne radio postaje.

"Meni je putem MySpacea javljeno da sam na jednoj radio postaji bio trinaesti. Mislim da je to dosta veliki uspjeh", objasnio je naknadno Katalenić.

Pištoljem prijetio maloljetniku

Županijskim novinama Međimurje obratio se maloljetnik iz Čakovca, koji je u ožujku 2004. imao "bliski susret" s Katalenićem.

"U noći sa subote na nedjelju moja punoljetna prijateljica odlučila me malo automobilom provozati gradom. Kada smo napravili jedan krug središtem grada kod čakovečke depandanse primijetili smo da jedno vozilo na izrazito maloj udaljenosti vozi iza našeg auta, pa sam se nekoliko puta osvrnuo. Prijateljica je dala desni pokazivač smjera kako bi ostalim sudionicima ukazala da na tome mjestu namjerava ostati nekoliko trenutaka. Izašao sam iz automobila, ali sa stražnje strane, te prešao kolnik. U tom trenutku primijetio sam da je vozač iza nas otvorio vrata i nervozno mi se obratio s nekoliko riječi kojih se više ne sjećam. Mislim da je na suvozačevu sjedalu bila ženska osoba, a Katalenić je prema meni uperio pištolj i repetirao ga", rekao je maloljetnik.

Svjedoci koji su u trenutku incidenta stajali ispred kafića Alibi potvrdili su da se radilo o Kataleniću, jer svi dobro poznaju njegov automobil Ford Focus s registarskim oznakama 705-CS.

Da stvar bude još gora, Katalenić se u jednom varaždinskom kafiću u koji redovito zalazi otvoreno hvalio posjedovanjem vatrenog oružja za koji nije imao dozvolu.

Izazvao nesreću pa prijetio i vrijeđao novinara

U ožujku 2004. Katalenić je izazvao prometnu nesreću.

Katalenić je prvo svojim automobilom udario u drugi, nakon čega je naletio i treći automobil. Srećom nije bilo ozlijeđenih, već je pričinjena samo materijalna šteta.

Pisalo se tada kako "pjevač" voli brzinu, pa često vozi kao da je sam na cesti, a već je izazvao nekoliko prometnih nesreća. U jednoj od njih, ozlijeđena je pješakinja.

Na mjestu jedne od nesreća zatekao se novinar iz lista Međimurje i Radija 1, kojeg je pjevač prvo izvrijeđao da bi ga sljedeći dan muškarac koji je bio s Katalenićem u autu nazvao i rekao kako mu "baš ne bi bilo pametno ovo objavljivati".

"Veza" s Dominikom Furjanom

U lipnju 2010. na njegovom se profilu na Facebooku pojavila vijest da je u vezi s Dominikom Furjanom, no, već je sljedeći dan demantirao napise u službenom priopćenju.

"Ograđujem se od svega što se događa na Facebooku. Naime, otkad postoji Internet, postoje i hakeri i njima slični koji upadaju u nečije privatne stvari. Ovim putem svima preporučujem oprez, jer im se na društvenim mrežama svašta može dogoditi, kao što se nažalost dogodilo meni", napisao je Katalenić.

Međutim, cijela je situacija postala smješnija nakon što mu je, osim obožavatelja, na novoj vezi čestitala i sestra.

Mirna vs. Josip

Malo je koji skandal javnosti bio zanimljiv kao Katalenićev pokušaj da se "upuca" Mirni Berend koja ga je spustila, ponizila i poslala kući bez riječi.

Naime, nakon što ga je voditelj Dorijan Elezović predstavio kao svog prijatelja, započeo je razgovor s Mirnom Berend, a u kadar je uplivao Josip.

Ono što je uslijedilo Katalenić vjerojatno neće zaboraviti do kraja života.

Gotovo šest godina kasnije, Bijele udovice pomirile su Mirnu i Josipa koji je voditeljicu tada zamolio za oprost.

Chris Collins

Prije dvije godine Josip Katalenić očito je odlučio da pod pravim imenom više nema šanse pa je ime maštovito promijenio i odlučio nastupati pod pseudonimom Chris Collins. Jedini problem? Chris Collins je i dalje Josip Katalenić.

I za kraj, ovo...

I ovo...

A i ovo...